
Predlog spremembe		1
Predlog uredbe
Uvodna izjava 1
	

	Besedilo, ki ga predlaga Komisija
	Predlog spremembe

	(1)	Jeklarski sektor je osrednjega pomena za konkurenčnost in varnost Unije. Unija je nedvoumno pokazala strateški pomen, ki ga pripisuje temu sektorju, in svojo zavezo, da zagotovi njegovo sposobnost preživetja in dolgoročno vzdržnost.
	(1)	Jeklarski sektor kot temelj ekosistema, katerega del so izdelki pridobljeni iz jekla, v sektorjih nižje v prodajni verigi (npr. avtomobilska industrija, gradbeništvo, kovinska embalaža in sestavni deli, stroji, tehnološka industrija in drugo), je osrednjega pomena za gospodarstvo, gospodarsko varnost, konkurenčnost in varnost Unije. Unija bi morala okrepiti svoje delovanje v tem strateškem sektorju, ki je bistven za ustvarjanje kakovostnih delovnih mest in zaposlovanje, prehod na podnebno nevtralno gospodarstvo in razvoj obrambnih zmogljivosti, in sicer s trajnimi naložbami v sposobnost preživetja in dolgoročno odpornost jeklarskega sektorja.



Predlog spremembe		2
Predlog uredbe
Uvodna izjava 1 a (novo)
	

	Besedilo, ki ga predlaga Komisija
	Predlog spremembe

	
	(1a)	Industrijska mesta in industrijske regije, ki proizvajajo jeklo, so pomembni za delavce, skupnosti in konkurenčnost. V teh mestih in regijah se pridobivajo in predelujejo surovine, tehnične veščine pa prenašajo iz roda v rod. Imajo znanje, opremo in socialno kohezijo, ki so potrebni za resničen in pravičen prehod.



Predlog spremembe		3
Predlog uredbe
Uvodna izjava 2
	

	Besedilo, ki ga predlaga Komisija
	Predlog spremembe

	(2)	Jeklarska industrija v državah in regijah, vključno z Unijo, trpi zaradi negativnega učinka vse večje svetovne strukturne presežne zmogljivosti. Ta svetovni izziv vpliva na domači trg Unije in trge drugih držav, in sicer neposredno z uvozom iz držav s presežno zmogljivostjo, posredno zaradi učinka izrivanja ali na oba načina. Za učinkovito reševanje svetovne presežne zmogljivosti so potrebna okrepljena skupna prizadevanja Unije in njenih podobno mislečih partnerjev, ki ne prispevajo k svetovni presežni zmogljivosti. Unija bo še naprej vodila mednarodno delo, med drugim tudi v okviru globalnega foruma o presežni jeklarski zmogljivosti, v zvezi z obravnavanjem temeljnih vzrokov za svetovno presežno zmogljivost in izvajanjem rešitev za povečanje preglednosti svetovnega trga jekla ob upoštevanju sodobnih proizvodnih in dobavnih tehnik, med drugim tudi z uporabo načela „taljeno in lito“ ter spremljanjem uvoza in izvoza. Unija in podobno misleče države bi morale sodelovati, da bi zaščitile svoja gospodarstva od svetovne presežne zmogljivosti, hkrati pa zagotovile varne dobavne verige in povečale medsebojen dostop do trga.
	(2)	Jeklarska industrija, delavci, industrijska mesta in industrijske regije v državah, vključno z Unijo, trpijo zaradi negativnega učinka vse večje svetovne strukturne presežne zmogljivosti. Svetovna strukturna presežna zmogljivost v proizvodnji jekla resno ogroža jeklarski sektor, saj ustvarja pogoje za nelojalno konkurenco in odvrača od naložb, ki so ključne za zeleni prehod. Svetovna strukturna presežna zmogljivost je trend, ki ne vpliva le na jeklarski sektor, temveč tudi na številne druge industrijske sektorje in ogroža njihovo dolgoročno sposobnost preživetja. Ta svetovni izziv vpliva na domači trg Unije in trge drugih držav, in sicer neposredno z uvozom iz držav s presežno zmogljivostjo, posredno zaradi učinka izrivanja ali na oba načina. Za učinkovito reševanje svetovne presežne zmogljivosti so potrebna okrepljena skupna prizadevanja Unije in njenih podobno mislečih partnerjev, ki ne prispevajo k svetovni presežni zmogljivosti. Unija bo povečala svoja prizadevanja pri vodenju mednarodnega dela in usklajevanju s podobno mislečimi državami, med drugim tudi v okviru globalnega foruma o presežni jeklarski zmogljivosti, v zvezi z obravnavanjem temeljnih vzrokov za svetovno presežno zmogljivost in izvajanjem rešitev za povečanje preglednosti svetovnega trga jekla ob upoštevanju sodobnih proizvodnih in dobavnih tehnik, med drugim tudi z uporabo načela „taljeno in lito“ ter spremljanjem uvoza in izvoza. Unija in podobno misleče države bi nujno morale sodelovati, da bi zaščitile svoja gospodarstva pred svetovno presežno zmogljivostjo, hkrati pa zagotovile varne dobavne verige in povečale medsebojen dostop do trga. Takšno sodelovanje bi moralo potekati v konstruktivnem in v prihodnost usmerjenem duhu, ob upoštevanju skupnih strateških interesov in vzajemnih koristi. Cilj bi moral biti zmanjšati izkrivljanja na svetovnih trgih jekla, spodbujati pošteno konkurenco, ki temelji na tržnih načelih, in podpirati prehod na v prihodnost usmerjeno industrijsko proizvodnjo. Okrepljeno usklajevanje med partnerji lahko tudi poveča odpornost in okrepi temelje za stabilne, predvidljive in raznolike dobavne verige.



Predlog spremembe		4
Predlog uredbe
Uvodna izjava 2 a (novo)
	

	Besedilo, ki ga predlaga Komisija
	Predlog spremembe

	
	(2a)	Presežne zmogljivosti se najučinkoviteje obravnavajo z usklajenim večstranskim ukrepanjem, saj predstavljajo svetovni problem, ki zahteva globalno rešitev. Če na tej ravni ne bo bistvenega napredka, bi morala Unija sprejeti ciljno usmerjen in prožen ukrep.



Predlog spremembe		5
Predlog uredbe
Uvodna izjava 2 b (novo)
	

	Besedilo, ki ga predlaga Komisija
	Predlog spremembe

	
	(2b)	Evropa ima dolgo tradicijo proizvodnje jekla, pri čemer so imeli jeklarji ključno vlogo pri vzpostavitvi proizvodnje v Uniji. Ta visokokvalificirana, kakovostna delovna mesta, ki zagotavljajo dostojno plačilo, močno zaščito delavcev ter visoke zdravstvene in varnostne standarde, so bistvena za ohranjanje konkurenčnosti sektorja in visoke družbene vrednosti.



Predlog spremembe		6
Predlog uredbe
Uvodna izjava 6
	

	Besedilo, ki ga predlaga Komisija
	Predlog spremembe

	(6)	Voditelji in voditeljice Unije so novembra 20242 sprejeli izjavo iz Budimpešte, v kateri so poudarili nujnost in odločenost, da Unija postane konkurenčnejša z novim dogovorom o evropski konkurenčnosti. Izjavili so tudi, da so zavezani zagotavljanju industrijske prenove in razogljičenja, tako da bo Unija ostala industrijska in tehnološka sila. Poleg tega so priznali, da je treba povečati obrambno pripravljenost in zmogljivosti, predvsem z ustrezno okrepitvijo tehnološke in industrijske baze na področju obrambe. V ta namen so se zavezali razvoju industrijske politike za Unijo, da bi zagotovili rast ključnih tehnologij prihodnosti, pri tem pa bodo posebno pozornost namenili tradicionalnim industrijam v prehodu.
	(6)	Voditelji in voditeljice Unije so novembra 20242 sprejeli izjavo iz Budimpešte, v kateri so poudarili nujnost in odločenost, da Unija postane konkurenčnejša z novim dogovorom o evropski konkurenčnosti. Izjavili so tudi, da so zavezani zagotavljanju industrijske prenove in razogljičenja, tako da bo Unija ostala industrijska in tehnološka sila, ki ustvarja kakovostna delovna mesta. Poleg tega so priznali, da je treba povečati obrambno pripravljenost in zmogljivosti, predvsem z ustrezno okrepitvijo tehnološke in industrijske baze na področju obrambe. V ta namen so se zavezali razvoju industrijske politike za Unijo, da bi zagotovili rast ključnih tehnologij prihodnosti, pri tem pa bodo posebno pozornost namenili tradicionalnim industrijam v prehodu.

	_________________
	_________________

	2 https://consilium.europa.eu/sl/press/press-releases/2024/11/08/the-budapest-declaration/.
	2 https://consilium.europa.eu/sl/press/press-releases/2024/11/08/the-budapest-declaration/.



Predlog spremembe		7
Predlog uredbe
Uvodna izjava 7
	

	Besedilo, ki ga predlaga Komisija
	Predlog spremembe

	(7)	Industrijska konkurenčnost je ključna prednostna naloga, razogljičenje pa predstavlja močno gonilo rasti, če je vključeno v industrijsko, konkurenčno, gospodarsko in trgovinsko politiko.
	(7)	Industrijska konkurenčnost je ključna prednostna naloga za jeklarski sektor Unije, da bo lahko preživel ter prispeval k trajnostni rasti, dolgoročni blaginji in odpornosti. Da bi bil ta strateški sektor konkurenčen, mora Unija uporabiti razogljičenje ter kombinacijo industrijske, gospodarske in trgovinske politike. Takšne politike bi morale vključevati ohranitev proizvodne zmogljivosti Unije, vodilne vloge na področju tehnologije in kvalificiranih delovnih mest v ključnih sektorjih v Uniji, da bi se preprečila selitev strateških industrij v regije z nižjimi okoljskimi in socialnimi standardi in nepoštenimi mehanizmi subvencioniranja.



Predlog spremembe		8
Predlog uredbe
Uvodna izjava 7 a (novo)
	

	Besedilo, ki ga predlaga Komisija
	Predlog spremembe

	
	(7a)	Presežna zmogljivost v kombinaciji z različnimi ravnmi zavezanosti tretjih držav podnebnim ciljem vpliva na jeklarsko industrijo Unije v okviru prehoda na ogljično nevtralno proizvodnjo. Da bi bilo razogljičenje jeklarskega sektorja v Uniji izvedljivo, bi bilo treba po potrebi pregledati raven tarifnih kvot. To bi lahko bilo spodbuda za zagotavljanje pravih pogojev za razogljičenje jeklarske industrije Unije in opuščanje običajnega poslovanja. Komisija bi morala v okviru tega pregleda poročati tudi o tem, kako proizvajalci Unije uporabljajo javne subvencije za doseganje podnebnih ciljev Unije, o skupnem obsegu proizvodnje jekla z nizkimi emisijami v Uniji in o izpostavljenosti proizvajalcev Unije nelojalni konkurenci.



Predlog spremembe		9
Predlog uredbe
Uvodna izjava 8
	

	Besedilo, ki ga predlaga Komisija
	Predlog spremembe

	(8)	Energijsko intenzivne panoge so osrednji sektorji, ki potrebujejo nujno podporo pri razogljičenju in elektrifikaciji ter se soočajo z visokimi stroški energije, nelojalno svetovno konkurenco in zapletenimi predpisi, kar škodi njihovi konkurenčnosti.
	(8)	Energijsko intenzivne panoge so osrednji sektorji, ki potrebujejo nujno ukrepanje za podporo pri razogljičenju, elektrifikaciji, uvedbi krožnosti, kar bi prispevalo k nastanku novih delovnih mest v Uniji, ter da bi se soočile z visokimi stroški energije, nelojalno svetovno konkurenco in zapletenimi predpisi, kar škodi njihovi konkurenčnosti. Bistveno je, da se tem industrijam omogoči, da ostanejo konkurenčne na svetovni ravni in še naprej proizvajajo v Uniji, za stalno podporo energetsko intenzivnim industrijam pa bi morali veljati socialni in okoljski pogoji, kot je ohranjanje proizvodnih obratov in delovnih mest. Krepitev energetske varnosti, omogočanje dostopa do cenovno ugodne energije, zmanjšanje vhodnih stroškov in poenostavitev regulativnih bremen so ključnega pomena, da bi preprečili preselitev proizvodnje in ohranili vrednostne verige v Uniji. Ker pri proizvodnji jekla nastane približno 5 % emisij toplogrednih plinov v Uniji, bosta pospešitev uvajanja nizkoemisijskih in skoraj brezemisijskih tehnologij, vključno s proizvodnjo jekla na osnovi vodika in elektrificirano proizvodnjo jekla, ter krepitev krožnosti z zbiranjem in predelavo visokokakovostnega recikliranega odpadnega železa bistvenega pomena za zmanjšanje emisij in učinkovitejšo rabo virov.



Predlog spremembe		10 
Predlog uredbe
Uvodna izjava 9
	

	Besedilo, ki ga predlaga Komisija
	Predlog spremembe

	(9)	Poleg tega je jeklo, kot je priznano v akcijskem načrtu za jeklo in kovine3, strateško pomembna kovina za obrambno zmogljivost Unije. Glede na sedanje geopolitično okolje so stabilne in odporne dobavne verige kritičnih kovin, kot je jeklo, ter domača proizvodnja bistvene za obrambo, letalsko in vesoljsko industrijo ter preprečevanje neželene odvisnosti od dobaviteljev iz tretjih držav.
	(9)	Unija ostaja zavezana hitremu in nujnemu izvajanju akcijskega načrta za jeklo in kovine3, saj jeklo predstavlja kovino strateškega pomena za obrambno zmogljivost Unije. Zlasti v razmerah, ki jih zaznamujejo vse večja svetovna nestabilnost in povečani varnostni pritiski, so stabilne in odporne dobavne verige kritičnih kovin, kot je jeklo, ter močna in konkurenčna domača proizvodna baza nujne za obrambo ter letalsko in vesoljsko industrijo, za doseganje gospodarske odpornosti ter preprečevanje neželene odvisnosti od dobaviteljev iz tretjih držav.



Predlog spremembe		11 
Predlog uredbe
Uvodna izjava 9 a (novo)
	

	Besedilo, ki ga predlaga Komisija
	Predlog spremembe

	
	(9a)	Jeklo je tudi temelj številnih drugih industrij, kot so sektorji čistih tehnologij, prometa, gradbeništva in energetske infrastrukture v Uniji. Ohranjanje konkurenčne in tehnološko napredne jeklarske baze v Uniji je zato bistveno za industrijsko suverenost Unije in njeno strateško avtonomijo.





Predlog spremembe		12
Predlog uredbe
Uvodna izjava 10
	

	Besedilo, ki ga predlaga Komisija
	Predlog spremembe

	(10)	Unija je že sprejela več ukrepov trgovinske zaščite proti nelojalni svetovni konkurenci v kovinskih sektorjih, med drugim tudi v železarskem in jeklarskem sektorju. Kljub temu na industrijo vse bolj negativno vplivajo svetovne strukturne presežne zmogljivosti in svetovna izkrivljanja, vključno z netržnimi politikami in praksami v nekaterih državah, ki umetno podpirajo domačo industrijo ali se izogibajo ukrepom trgovinske zaščite in sankcijam Unije. Unija je edina večja jeklarska regija, v kateri se zmogljivost zmanjšuje. Vendar so ta prizadevanja v celoti izničena z nenehnim velikim povečevanjem zmogljivosti v drugih regijah, ki je popolnoma ločeno od razvoja domačega in svetovnega povpraševanja. Do leta 2027 naj bi se svetovna presežna zmogljivost povečala s sedanjih 602 milijonov ton (kar ustreza petkratnemu povpraševanju Unije) na 721 milijonov ton.
	(10)	Da bi podprli strateške industrije in konkurenčnost Unije, trgovinski ukrepi Unije ne bi smeli ovirati zmogljivosti Unije za proizvodnjo jekla. Unija je že sprejela več ukrepov trgovinske zaščite proti nelojalni svetovni konkurenci v kovinskih sektorjih, med drugim tudi v železarskem in jeklarskem sektorju. Kljub temu na industrijo vse bolj negativno vplivajo svetovne strukturne presežne zmogljivosti in svetovna izkrivljanja, vključno z netržnimi politikami in nepoštenimi trgovinskimi praksami v nekaterih državah, ki umetno podpirajo domačo industrijo ali se izogibajo ukrepom trgovinske zaščite in sankcijam Unije. Unija je edina večja jeklarska regija, v kateri se zmogljivost zmanjšuje. Vendar so ta prizadevanja v celoti izničena z nenehnim velikim povečevanjem zmogljivosti v drugih regijah, ki je popolnoma ločeno od razvoja domačega in svetovnega povpraševanja. Do leta 2027 naj bi se svetovna presežna zmogljivost povečala s sedanjih 602 milijonov ton (kar ustreza petkratnemu povpraševanju Unije) na 721 milijonov ton. Zato bi bilo treba vse zaščitne ukrepe na trgu jekla zasnovati dolgoročno, saj je v nasprotju s prejšnjimi obdobji, ko se je jeklarski sektor Unije soočal s presežno zmogljivostjo, sedanji položaj strukturen in ga kratkoročno ali srednjeročno verjetno ne bo mogoče rešiti.



Predlog spremembe		13 
Predlog uredbe
Uvodna izjava 11
	

	Besedilo, ki ga predlaga Komisija
	Predlog spremembe

	(11)	 Poleg tega nedavni razvoj trgovinskih omejevalnih ukrepov tretjih držav dodatno povečuje pritisk uvoza na proizvajalce Unije v smislu obsega in cen. Ta pritisk naj bi se le še povečal.
	(11)	Poleg tega nedavni razvoj trgovinskih omejevalnih ukrepov tretjih držav dodatno povečuje pritisk uvoza na proizvajalce Unije v smislu obsega in cen. Ta pritisk naj bi se le še povečal in v Uniji povzročil nadaljnje zmanjšanje proizvodnje, zaprtje obratov in izgubo delovnih mest. 



Predlog spremembe		14 
Predlog uredbe
Uvodna izjava 11 a (novo)
	

	Besedilo, ki ga predlaga Komisija
	Predlog spremembe

	
	(11a)	Večstranski trgovinski sistem, ki temelji na pravilih in v središču katerega je STO, je še naprej bistven za zagotavljanje stabilnosti, predvidljivosti in pravičnosti v svetovni trgovini. To uredbo bi bilo treba izvajati popolnoma v skladu z obveznostmi Unije v okviru STO. Namen te uredbe je odpraviti izkrivljanje trgovine, ki ga povzroča svetovna presežna zmogljivost, in bi jo bilo treba razumeti kot instrument za ponovno vzpostavitev pogojev za bolj odprto in na pravilih temelječo trgovino v prihodnosti. 



Predlog spremembe		15
Predlog uredbe
Uvodna izjava 12
	

	Besedilo, ki ga predlaga Komisija
	Predlog spremembe

	(12)	Posledično je jeklarska industrija Unije v težkem položaju, pri čemer se je proizvodna zmogljivost od leta 2018 rekordno zmanjšala za več kot 30 milijonov ton, stopnja izkoriščenosti zmogljivosti je leta 2024 padla na rekordnih 67 %, od leta 2018 je bilo izgubljenih približno 30 000 delovnih mest, leta 2024 pa je bilo napovedanih še več tisoč novih izgub delovnih mest. Jeklarska industrija Unije je leta 2024 zabeležila izgube.
	(12)	Posledično je jeklarska industrija Unije v težkem položaju, pri čemer se je proizvodna zmogljivost od leta 2018 rekordno zmanjšala za več kot 30 milijonov ton, stopnja izkoriščenosti zmogljivosti je leta 2024 padla na rekordnih 67 %, od leta 2018 je bilo izgubljenih približno 30 000 delovnih mest, leta 2024 pa je bilo napovedanih še več tisoč novih izgub delovnih mest. Jeklarska industrija Unije je leta 2024 zabeležila izgube. Breme tega upada močno občutijo industrijska mesta in industrijske regije, kjer je proizvodnja jekla zakoreninjena.



Predlog spremembe		16
Predlog uredbe
Uvodna izjava 13
	

	Besedilo, ki ga predlaga Komisija
	Predlog spremembe

	(13)	Glede na hitro slabšanje razmer v domači jeklarski industriji in doslej nezadovoljiv napredek pri iskanju skupne rešitve, ki bi obravnavala svetovno strukturno presežno zmogljivost, je treba sprejeti nov ukrep, ki bo nadomestil Izvedbeno uredbo (EU) 2019/159. Komisija je 18. julija 2025 objavila poziv k predložitvi dokazov in ciljno usmerjeno posvetovanje, da bi pridobila mnenja deležnikov o različnih vidikih novega ukrepa, vključno z njegovo obliko, ravnjo, geografskim obsegom in trajanjem ter drugimi posebnimi značilnostmi, kot so pravila o poreklu. Posvetovanje je potekalo do 18. avgusta 2025, prejetih pa je bilo več kot 500 odgovorov, in sicer 143 na poziv k predložitvi dokazov in 373 na vprašalnik v okviru ciljno usmerjenega posvetovanja. Podroben povzetek prejetih povratnih informacij je na voljo v delovnem dokumentu služb Komisije, priloženem temu zakonodajnemu predlogu.
	(13)	Glede na hitro slabšanje razmer v domači jeklarski industriji in doslej nezadovoljiv napredek pri iskanju skupne rešitve, ki bi obravnavala svetovno strukturno presežno zmogljivost, je treba nujno sprejeti nov ukrep, ki bo nadomestil Izvedbeno uredbo (EU) 2019/159. Komisija je 18. julija 2025 objavila poziv k predložitvi dokazov in ciljno usmerjeno posvetovanje, da bi pridobila mnenja deležnikov o različnih vidikih novega ukrepa, vključno z njegovo obliko, ravnjo, geografskim obsegom in trajanjem ter drugimi posebnimi značilnostmi, kot so pravila o poreklu. Posvetovanje je potekalo do 18. avgusta 2025, prejetih pa je bilo več kot 500 odgovorov, in sicer 143 na poziv k predložitvi dokazov in 373 na vprašalnik v okviru ciljno usmerjenega posvetovanja. Podroben povzetek prejetih povratnih informacij je na voljo v delovnem dokumentu služb Komisije, priloženem temu zakonodajnemu predlogu. Komisija se je zaradi nujnosti zadeve odločila, da ne bo izvedla ocene učinka, vendar je potrdila svojo zavezo, da bo oceno posledic te uredbe predložila po datumu začetka njene veljavnosti.

Predlog uredbe
Uvodna izjava 14
	

	Besedilo, ki ga predlaga Komisija
	Predlog spremembe

	(14)	Vzporedno z rednim zakonodajnim postopkom, ki bo veljal za ta predlog, namerava Unija začeti pogajanja na podlagi člena XXVIII Splošnega sporazuma o carinah in trgovini iz leta 1994, da bi spremenila nekatere koncesije STO za izdelke, na katere se nanaša ta uredba, in poskrbela, da bo posledična raven carinskih dajatev zagotovila odpornost jeklarske industrije Unije v razmerah svetovnih strukturnih presežnih zmogljivosti, vse večjega števila trgovinskih ukrepov tretjih držav v jeklarskem sektorju in njihovega negativnega učinka na jeklarsko industrijo Unije, povezanega s trgovino.
	(14)	Vzporedno z rednim zakonodajnim postopkom, ki bo veljal za ta predlog, namerava Unija začeti pogajanja na podlagi člena XXVIII Splošnega sporazuma o carinah in trgovini iz leta 1994, da bi spremenila nekatere koncesije STO za izdelke, na katere se nanaša ta uredba, in poskrbela, da bo posledična raven carinskih dajatev zagotovila odpornost jeklarske industrije Unije v razmerah svetovnih strukturnih presežnih zmogljivosti, vse večjega števila trgovinskih ukrepov tretjih držav v jeklarskem sektorju in njihovega negativnega učinka na jeklarsko industrijo Unije, povezanega s trgovino. Sprememba zavez Unije ne bi smela povzročiti kompenzacije, ki bi presegala količine kvot iz Priloge II k tej uredbi, niti se ne bi smela nanašati na proizvode, ki niso vključeni v Prilogo II k tej uredbi. Unija bi morala o tej uredbi uradno obvestiti STO tudi v skladu s členom XX GATT, saj je ta uredba potrebna za razogljičenje jeklarskega sektorja Unije in tudi za ohranitev javnega reda Unije.

Predlog uredbe
Uvodna izjava 14 a (novo)
	

	Besedilo, ki ga predlaga Komisija
	Predlog spremembe

	
	(14a)	Komisija s trgovinskimi partnerji proaktivno in pregledno komunicira, da bi jasno pojasnila razloge za sprejetje te uredbe ter opredelila načine za ohranjanje enakih in poštenih pogojev, da se ne bi oviral obstoječ duh resničnega trgovinskega sodelovanja, zlasti z obstoječimi in prihodnjimi partnerji sporazuma o prosti trgovini, na katere vpliva ta uredba.

Predlog uredbe
Uvodna izjava 15
	

	Besedilo, ki ga predlaga Komisija
	Predlog spremembe

	(15)	Medtem ko je v skladu z Izvedbeno uredbo (EU) 2019/159 tarifa zunaj kvote določena na 25 %, je ob upoštevanju ravni tarif v jeklarskem sektorju na drugih ključnih trgih primerno, da se raven tarife zunaj kvote določi na 50-odstotno dajatev, da bi se čim bolj zmanjšalo tveganje preusmeritve trgovine. Ta dajatev bi se dodala drugim dajatvam, ki se uporabljajo za kategorije izdelkov, ki jih zajema ta uredba.
	(15)	Medtem ko je v skladu z Izvedbeno uredbo (EU) 2019/159 tarifa zunaj kvote določena na 25 %, je ob upoštevanju ravni tarif v jeklarskem sektorju na drugih ključnih trgih primerno, da se raven tarife zunaj kvote določi na 50-odstotno dajatev, da bi se čim bolj zmanjšalo tveganje preusmeritve trgovine in omogočilo povečanje proizvodne zmogljivosti. Ta dajatev bi se dodala drugim dajatvam, ki se uporabljajo za kategorije izdelkov, ki jih zajema ta uredba.

Predlog uredbe
Uvodna izjava 20 a (novo)
	

	Besedilo, ki ga predlaga Komisija
	Predlog spremembe

	
	(20a)	Da bi zagotovili pravično in uravnoteženo upravljanje tarifnih kvot, bi bilo treba preprečiti koncentracijo uvoza pri nekaj večjih gospodarskih subjektih in prakse kopičenja zalog. Prakse kopičenja zalog, pri katerih se jeklarski izdelki skladiščijo v pristaniščih, carinskih skladiščih ali prostih conah, da se odloži njihova sprostitev v prosti promet, lahko privedejo do hitrega izčrpanja tarifnih kvot v okviru sistema „prvi prispe, prvi dobi“. Take prakse bi lahko ogrozile pravičen dostop do kvot za vse gospodarske subjekte in učinkovitost zaščitnega mehanizma. Komisija bi zato morala pozorno spremljati vzorce uvoza in ravni skladiščenja ter po potrebi razmisliti o prilagoditvah upravljanja tarifnih kvot z namenom zagotavljanja pravičnega dostopa za vse izvajalce, da bi se hitro odzvali na spremembe tržnih razmer, hkrati pa zaščitili jeklarsko industrijo Unije in industrije nižje v prodajni verigi. 

Predlog uredbe
Uvodna izjava 21
	

	Besedilo, ki ga predlaga Komisija
	Predlog spremembe

	(21)	Za zagotovitev, da je ukrep učinkovit pri odpravljanju učinkov svetovne presežne zmogljivosti, ter ob upoštevanju posebnosti izdelkov iz jekla ter sodobnih proizvodnih in dobavnih tehnik je pomembno opredeliti državo taljenja in litja. Ta se nanaša na prvotno lokacijo, na kateri se surovo jeklo in železo najprej proizvedeta v tekoči obliki v peči za proizvodnjo jekla oziroma železa, nato pa se vlijeta v primarno trdno stanje. To primarno trdno stanje lahko zajema polizdelek, ki med drugim vključuje plošče, gredice ali ingote, ali končni izdelek jeklarne. Z zahtevo po dokazilih o državi taljenja in litja se bo preprečilo, da bi jeklo, ki je proizvedeno v nekaterih državah in prispeva k svetovni presežni zmogljivosti, po nadaljnjem preoblikovanju v drugih državah neupravičeno vstopilo na trg Unije, in povečala preglednost domače dobavne verige za uvoz jekla.
	(21)	Za zagotovitev, da je ukrep učinkovit pri odpravljanju učinkov svetovne presežne zmogljivosti, ter ob upoštevanju posebnosti izdelkov iz jekla ter sodobnih proizvodnih in dobavnih tehnik je pomembno opredeliti državo taljenja in litja. Ta se nanaša na prvotno lokacijo, na kateri se surovo jeklo in železo najprej proizvedeta v tekoči obliki v peči za proizvodnjo jekla oziroma železa, nato pa se vlijeta v primarno trdno stanje. To primarno trdno stanje lahko zajema polizdelek, ki med drugim vključuje plošče, gredice ali ingote, ali končni izdelek jeklarne. Z zahtevo po dokazilih o državi taljenja in litja se bo preprečilo, da bi jeklo, ki je proizvedeno v nekaterih državah in prispeva k svetovni presežni zmogljivosti, po nadaljnjem preoblikovanju v drugih državah neupravičeno vstopilo na trg Unije, in povečala preglednost domače dobavne verige za uvoz jekla. To zahtevo po dokazilih bi bilo treba izvesti tako, da se čim bolj omeji upravno breme ter olajša skladnost malih in srednjih podjetij (MSP).

Predlog uredbe
Uvodna izjava 21 a (novo)
	

	Besedilo, ki ga predlaga Komisija
	Predlog spremembe

	
	(21a)	Uvoz izdelkov, pri katerih je bilo jeklo staljeno in vlito v Ruski federaciji ali Belorusiji, ne bi smel imeti dostopa do trga Unije in ne bi smel biti upravičen do nobene tarifne kvote. V skladu s tem bi morala za vse take proizvode veljati samodejna prepoved na zunanjih mejah Unije.

Predlog uredbe
Uvodna izjava 24
	

	Besedilo, ki ga predlaga Komisija
	Predlog spremembe

	(24)	Za zagotovitev, da je raven kvot, odprtih v zvezi z uvozom v Unijo, prilagojena spreminjajočim se okoliščinam na trgih izdelkov, zajetih v tej uredbi, ter za določitev tehničnih specifikacij za izvajanje zahteve glede taljenja in litja bi bilo treba na Komisijo prenesti pooblastilo, da v skladu s členom 290 Pogodbe o delovanju Evropske unije sprejme akte za dopolnitev te uredbe z določitvijo podrobnih pravil za opredelitev države, v kateri se jeklo, uporabljeno pri proizvodnji izdelka, stali in vlije, ter za spremembo Priloge II k tej uredbi. Zlasti je pomembno, da se Komisija pri svojem pripravljalnem delu ustrezno posvetuje, vključno na ravni strokovnjakov, in da se ta posvetovanja izvedejo v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje8. Za zagotovitev enakopravnega sodelovanja pri pripravi delegiranih aktov Evropski parlament in Svet zlasti prejmeta vse dokumente sočasno s strokovnjaki iz držav članic, njuni strokovnjaki pa se sistematično lahko udeležujejo sestankov strokovnih skupin Komisije, ki zadevajo pripravo delegiranih aktov.
	(24)	Za zagotovitev, da je raven kvot, odprtih v zvezi z uvozom v Unijo, prilagojena spreminjajočim se okoliščinam na trgih izdelkov, zajetih v tej uredbi, ter za določitev tehničnih specifikacij za izvajanje zahteve glede taljenja in litja bi bilo treba na Komisijo prenesti pooblastilo, da v skladu s členom 290 Pogodbe o delovanju Evropske unije sprejme akte za dopolnitev te uredbe z določitvijo podrobnih pravil za opredelitev države, v kateri se jeklo, uporabljeno pri proizvodnji izdelka, stali in vlije, ter za spremembo Priloge II k tej uredbi. Zlasti je pomembno, da se Komisija pri svojem pripravljalnem delu ustrezno posvetuje, vključno na ravni strokovnjakov, in da se ta posvetovanja izvedejo v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje8. Pomembno je tudi, da se pri pripravljalnem delu opravi posvetovanje s prizadetimi panogami ter industrijskimi mesti in regijami. Za zagotovitev enakopravnega sodelovanja pri pripravi delegiranih aktov Evropski parlament in Svet zlasti prejmeta vse dokumente sočasno s strokovnjaki iz držav članic, njuni strokovnjaki pa se sistematično lahko udeležujejo sestankov strokovnih skupin Komisije, ki zadevajo pripravo delegiranih aktov.

	_________________
	_________________

	8 UL L 123, 12.5.2016, str. 1, ELI: http://data.europa.eu/eli/agree_interinstit/2016/512/oj.
	8 UL L 123, 12.5.2016, str. 1, ELI: http://data.europa.eu/eli/agree_interinstit/2016/512/oj.

Predlog uredbe
Uvodna izjava 25 a (novo)
	

	Besedilo, ki ga predlaga Komisija
	Predlog spremembe

	
	(25a)	V skladu z Uredbo (EU) 2025/1153 Evropskega parlamenta in Sveta1a in zavezo Unije, da bo podpirala ukrajinsko gospodarstvo med sedanjo rusko vojaško agresijo proti Ukrajini, ter glede na strateško vlogo Ukrajine v dobavni verigi jekla v Uniji bi morala Komisija zagotoviti, da zasnova in izvajanje dodelitev kvot v celoti odražata status Ukrajine kot kandidatke in njen ključni pomen za stabilnost trga jekla v Uniji, hkrati pa ohraniti učinkovitost in celovitost te uredbe.

	
	__________

	
	1a Uredba (EU) 2025/1153 Evropskega parlamenta in Sveta z dne 5. junija 2025 o začasni opustitvi nekaterih določb Uredbe (EU) 2015/478, kar zadeva uvoz ukrajinskih izdelkov v Unijo (UL L, 2025/1153, 5.6.2025, ELI: http://data.europa.eu/eli/reg/2025/1153/oj).



Predlog spremembe		25
Predlog uredbe
Uvodna izjava 25 b (novo)
	

	Besedilo, ki ga predlaga Komisija
	Predlog spremembe

	
	(25b)	Glede na to, da je več tretjih držav sprejelo ukrepe za omejevanje trgovine, ki neposredno vplivajo na izvoz jeklenih izdelkov iz Unije, bi morala Komisija te ukrepe za omejevanje trgovine upoštevati.




Predlog spremembe		26
Predlog uredbe
Uvodna izjava 26
	

	Besedilo, ki ga predlaga Komisija
	Predlog spremembe

	26.	Komisija bi morala najpozneje v dveh letih po sprejetju te uredbe oceniti potrebo po prilagoditvi obsega izdelkov, ki jih zajema ta uredba, in po potrebi razmisliti o zakonodajnem predlogu za vključitev dodatnih izdelkov iz jekla, vključno z izdelki, ki so izdelani iz jekla ali vsebujejo znaten delež jekla.
	26.	Jeklarska predelovalna industrija Unije, ki jo sestavlja na tisoče MSP, ki predelujejo jeklo v specializirano blago visoke vrednosti, je ključnega pomena za celoten jeklarski sektor Unije. Jeklarska industrija Unije nižje v prodajni verigi je tako kot primarni proizvajalci jekla v Uniji vse bolj izpostavljena poceni uvozu iz tretjih držav, v katerih imajo proizvajalci izvozniki koristi od nezakonitih državnih subvencij, nižjih okoljskih standardov in umetno znižanih stroškov energije ali vložkov. Komisija bi morala priznati nujnost teh razmer in v šestih mesecih po sprejetju te uredbe določiti potrebo po prilagoditvi obsega izdelkov, ki jih zajema ta uredba, in po potrebi predložiti zakonodajni predlog najpozneje eno leto po sprejetju te uredbe za vključitev dodatnih izdelkov iz jekla, vključno z izdelki, ki so izdelani iz jekla ali vsebujejo znaten delež jekla. Za zagotovitev učinkovitosti te uredbe je bistveno, da se pri oceni skrbno oceni, ali se težave, ki naj bi jih ta uredba obravnavala, rešujejo in ne nenamerno premaknejo naprej vzdolž vrednostne verige. Pri tej oceni bi bilo treba med drugim upoštevati livarne, morebitni učinek razvijajočih se svetovnih trgovinskih ukrepov, ki bi lahko preusmerili trgovinske tokove v Unijo, ter položaj sektorjev nižje v prodajni verigi, katerih konkurenčnost, vključno s konkurenčnostjo malih in srednjih podjetij in livarn, bi lahko bila negativno prizadeta. Po tej začetni oceni bi morala Komisija naknadne ocene izvesti vsaki dve leti oziroma še prej, če je to upravičeno zaradi znatnih motenj na trgu ali nenadnih sprememb v svetovnih trgovinskih tokovih. 

Predlog uredbe
Uvodna izjava 26 a (novo)
	

	Besedilo, ki ga predlaga Komisija
	Predlog spremembe

	
	(26a)	Komisija bi morala pripraviti letno poročilo o izvajanju te uredbe ter ga predložiti Evropskemu parlamentu in Svetu. To letno poročilo bi moralo med drugim vsebovati informacije o uporabi in razvoju kvot ter kategoriji in količini uvoza, za katerega se uporablja 50-odstotna dajatev. Letno poročilo bi se moralo objaviti.

Predlog uredbe
Uvodna izjava 27
	

	Besedilo, ki ga predlaga Komisija
	Predlog spremembe

	(27)	Komisija bi morala pred 1. julijem 2031 in nato vsakih pet let oceniti razvoj ključnih parametrov, ki so upravičevali sprejetje te uredbe, vključno z razvojem in trendi svetovne presežne zmogljivosti ter njenih učinkov na trg jekla. Poleg tega bi morala pregledati razmere v zvezi s trgovinskimi omejevalnimi ukrepi tretjih držav za jeklo ter njihove morebitne ali verjetne posledice in učinke v smislu tveganja preusmeritve trgovine na trg Unije. Komisija bi morala tudi analizirati stanje v zvezi z obstojem netržnih politik in praks v tretjih državah ter njihov učinek na trg jekla v Uniji. Poleg tega bi morala oceniti razvoj gospodarske uspešnosti jeklarske industrije Unije in razvoj njenih projektov razogljičenja –
	(27)	Komisija bi morala pred 31. decembrom 2028 in nato vsaka tri leta oceniti razvoj ključnih parametrov, ki so upravičevali sprejetje te uredbe, vključno z razvojem in trendi svetovne presežne zmogljivosti ter njenih učinkov na trg jekla in nižje v vrednostnih verigah. Poleg tega bi morala pregledati razmere v zvezi s trgovinskimi omejevalnimi ukrepi tretjih držav za jeklo ter njihove morebitne ali verjetne posledice in učinke v smislu tveganja preusmeritve trgovine na trg Unije. Komisija bi morala tudi analizirati stanje v zvezi z obstojem netržnih politik in praks v tretjih državah ter njihov učinek na trg jekla v Uniji. Poleg tega bi morala oceniti razvoj splošne konkurenčnosti Unije in gospodarske uspešnosti jeklarske industrije Unije, vključno z ravnmi cen in uporabo zmogljivosti, in pot razogličenja jeklarskega sektorja v Uniji ter razvoj njenih ciljev razogljičenja – Zato bi morala Komisija izvajati strukturirano oceno učinka v dialogu s celotnim jeklarskim ekosistemom, vključno s segmentom nižje v prodajni verigi. Te ocene bi morale vključevati povratne informacije iz večstranskih razprav, med drugim Odbora OECD za jeklo in Svetovnega foruma o presežni jeklarski zmogljivosti.

Predlog uredbe
Člen 2 – odstavek 4 a (novo)
	

	Besedilo, ki ga predlaga Komisija
	Predlog spremembe

	
	4a.	Ukrepi iz te uredbe se uporabljajo na način, ki je skladen s pravili STO, in ne omejujejo trgovine bolj, kot je nujno potrebno za obravnavanje negativnih učinkov svetovne presežne zmogljivosti, ki je posledica nepravičnih tržnih pogojev.

Predlog uredbe
Člen 3 – odstavek 2
	

	Besedilo, ki ga predlaga Komisija
	Predlog spremembe

	2.	Uvozniki ob uvozu predložijo ustrezna dokazila, kot je certifikat obrata, ki dokazuje državo taljenja in litja jekla, uporabljenega pri proizvodnji izdelka.
	2.	Uvozniki ob uvozu predložijo preverljiva ustrezna dokazila, ki dokazujejo državo taljenja in litja jekla, uporabljenega pri proizvodnji izdelka. Taka dokazila vključujejo certifikat obrata, ki ga je izdal prvotni proizvajalec jekla in v katerem so navedeni številka ustrezne šarže ter tehnični podatki in podatki o proizvodnji, potrebni za sledenje porekla jekla.

Predlog uredbe
Člen 3 – odstavek 2 a (novo)
	

	Besedilo, ki ga predlaga Komisija
	Predlog spremembe

	
	2a.	Uvoz izdelkov, pri katerih je bilo jeklo staljeno in vlito v Ruski federaciji ali Belorusiji, se strogo prepove na trgu Unije in v nobenem primeru ni upravičen do nobene tarifne kvote.  Za vse take proizvode velja samodejna prepoved na zunanjih mejah Unije.

Predlog uredbe
Člen 3 – odstavek 2 b (novo)
	

	Besedilo, ki ga predlaga Komisija
	Predlog spremembe

	
	2b.	Država taljenja in litja se uporablja za določitev države dodelitve tarifnih kvot v skladu s členom 4.

Predlog uredbe
Člen 3 – odstavek 2 c (novo)
	

	Besedilo, ki ga predlaga Komisija
	Predlog spremembe

	
	2c.	Komisija lahko sprejme smernice o tem, kako zagotoviti ustrezna dokazila, da bi se omejilo upravno breme in olajšalo izpolnjevanje obveznosti MSP.

Predlog uredbe
Člen 4 – odstavek 1 – pododstavek 1 – točka a
	

	Besedilo, ki ga predlaga Komisija
	Predlog spremembe

	a)	ravni tarifnih kvot, enakovredne tržnemu deležu uvoza, ki je prevladoval na trgu jekla Unije v letu 2013 pred učinkom svetovne presežne zmogljivosti na trg Unije;
	(a) ravni tarifnih kvot, enake tržnemu deležu uvoza, ki je prevladoval na trgu jekla Unije v letu 2013 pred učinkom svetovne presežne zmogljivosti na trg Unije; 

Predlog uredbe
Člen 4 – odstavek 1 – pododstavek 1 – točka c a (novo)
	

	Besedilo, ki ga predlaga Komisija
	Predlog spremembe

	
	(ca)	stopnjo tarif, ki jih tretja država uporablja za jeklene izdelke Unije; 

Predlog uredbe
Člen 4 – odstavek 1 – pododstavek 1 – točka c b (novo)
	

	Besedilo, ki ga predlaga Komisija
	Predlog spremembe

	
	(cb)	ali tretja država izpolnjuje svoje zaveze iz sporazumov o prosti trgovini, sklenjenih z Unijo, ob upoštevanju konvencij MOD in večstranskih okoljskih sporazumov;

Predlog uredbe
Člen 4 – odstavek 1 – pododstavek 1 – točka h (novo)
	

	Besedilo, ki ga predlaga Komisija
	Predlog spremembe

	
	(h)	obstoj enostranskih ukrepov Unije o začasni prekinitvi uporabe zaščitnih ukrepov v korist tretje države v zvezi s proizvodi, ki spadajo na področje uporabe te uredbe

Predlog uredbe
Člen 4 – odstavek 1 – pododstavek  2
	

	Besedilo, ki ga predlaga Komisija
	Predlog spremembe

	Navedeni izvedbeni akti se sprejmejo v skladu s postopkom iz člena 5(2).
	Navedeni izvedbeni akti se sprejmejo v skladu s postopkom iz člena 5(2). Prvi od teh izvedbenih aktov se sprejme in uporablja od 30. junija 2026.  



Predlog spremembe		39
Predlog uredbe
Člen 4 – odstavek 2 a (novo)
	

	Besedilo, ki ga predlaga Komisija
	Predlog spremembe

	
	2a.	Komisija nemudoma in izčrpno obvesti Evropski parlament o pogajanjih s tretjimi državami v skladu s členom XXVIII GATT in zagotovi, da Evropskemu parlamentu omogoči dostop do ustreznih dokumentov. Komisija redno objavlja javno dostopne informacije o teh pogajanjih.




Predlog spremembe		40
Predlog uredbe
Člen 6 – odstavek 1 – točka c a (novo)
	

	Besedilo, ki ga predlaga Komisija
	Predlog spremembe

	
	(ca)	pot razogljičenja jeklarskega sektorja v Uniji;



Predlog spremembe		41
Predlog uredbe
Člen 6 – odstavek 1 – točka c
	

	Besedilo, ki ga predlaga Komisija
	Predlog spremembe

	(e)	morebitnih težav v zvezi z razpoložljivostjo dobave pri nekaterih kategorijah izdelkov;
	(e)	morebitnih težav v zvezi z razpoložljivostjo dobave pri nekaterih kategorijah izdelkov in njihovega učinka nižje v vrednostni verigi



Predlog spremembe		42
Predlog uredbe
Člen 6 – odstavek 1 – točka e a (novo)
	

	Besedilo, ki ga predlaga Komisija
	Predlog spremembe

	
	(ea)	bistvenih interesov Unije, zlasti interesov skupne varnostne in obrambne politike Unije;



Predlog spremembe		43
Predlog uredbe
Člen 6 – odstavek 2
	

	Besedilo, ki ga predlaga Komisija
	Predlog spremembe

	2.	 Na Komisijo se prenese pooblastilo za sprejemanje delegiranih aktov v skladu s členom 7 za dopolnitev te uredbe z določitvijo podrobnih pravil o uporabi člena 3.
	2.	Na Komisijo se prenese pooblastilo za sprejemanje delegiranih aktov v skladu s členom 7 za dopolnitev te uredbe z določitvijo podrobnih pravil in načinov o uporabi člena 3, zlasti:



Predlog spremembe		44
Predlog uredbe
Člen 6 – odstavek 2 – pododstavek 1 – točka a (novo)
	

	Besedilo, ki ga predlaga Komisija
	Predlog spremembe

	
	(a)	podrobna pravila in načine o ustreznih dokazilih iz člena 3(2), ki dokazujejo državo taljenja in litja jekla, uporabljenega pri proizvodnji izdelka;



Predlog spremembe		45
Predlog uredbe
Člen 6 – odstavek 2 – pododstavek 1 – točka b (novo)
	

	Besedilo, ki ga predlaga Komisija
	Predlog spremembe

	
	(b)	podrobna pravila za zagotovitev pristnosti in sledljivosti certifikatov obrata iz člena 3(2), po potrebi vključno z uporabo digitalnih sistemov preverjanja, edinstvenih identifikacijskih številk ali drugih nadzornih mehanizmov, da bi preprečila ponarejanje ali zlorabo, pri čemer upošteva specifičen položaj malih in srednjih podjetij ter prepreči nesorazmerna upravna bremena. 



Predlog spremembe		46
Predlog uredbe
Člen 6 – odstavek 2 – pododstavek  1 a (novo)
	

	Besedilo, ki ga predlaga Komisija
	Predlog spremembe

	
	Prvi od delegiranih aktov iz prvega pododstavka se sprejme do 1. oktobra 2026.



Predlog spremembe		47
Predlog uredbe
Člen 7 – odstavek 2
	

	Besedilo, ki ga predlaga Komisija
	Predlog spremembe

	2.	Pooblastilo za sprejemanje delegiranih aktov iz člena 6 se prenese na Komisijo za nedoločen čas od [Urad za publikacije: vstaviti datum začetka veljavnosti te uredbe].
	2.	Pooblastilo za sprejemanje delegiranih aktov iz člena 6 se prenese na Komisijo za obdobje petih let od [Urad za publikacije: vstaviti datum začetka veljavnosti te uredbe]. Prenos pooblastila se samodejno podaljšuje za enako dolga obdobja, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.



Predlog spremembe		48
Predlog uredbe
Člen 9 – odstavek 1
	

	Besedilo, ki ga predlaga Komisija
	Predlog spremembe

	1.	Komisija do [Urad za publikacije: vstaviti datum dve leti po sprejetju tega osnutka uredbe] oceni potrebo po spremembi obsega izdelkov iz te uredbe in lahko predloži zakonodajni predlog za spremembo te uredbe. Ta ocena se izvaja redno vsaki dve leti po prvem pregledu.
	1.	Komisija do ...  [šest mesecev od datuma začetku veljavnosti te uredbe] oceni, ali je treba spremeniti obseg izdelkov iz te uredbe, zlasti ali bi moralo zajemati dodatne izdelke, ki so izdelani iz jekla ali vsebujejo znaten delež jekla
nižje v prodajni verigi,  tudi prednostno izdelke iz železa in jekla, ki jih ne krije Priloga I, in v zvezi s katerimi obstaja tveganje preusmeritve trgovine, ter lahko predloži zakonodajni predlog za spremembo te uredbe. Ta ocena se izvaja redno vsaki dve leti po prvem pregledu. Če pride do znatnih motenj na trgu ali nenadnih sprememb v svetovnih trgovinskih tokovih, Komisija oceno opravi celo prej. Pri tem pregledu se upošteva širši položaj konkurenčnosti Unije in jeklarske industrije Unije, tako akterjev višje kot nižje v prodajni verigi, zlasti položaj MSP, ter skupna varnostna in obrambna politika Unije.



Predlog spremembe		49
Predlog uredbe
Člen 9 – odstavek 2
	

	Besedilo, ki ga predlaga Komisija
	Predlog spremembe

	2.	Komisija pred 1. julijem 2031 in nato vsakih pet let oceni učinkovitost te uredbe. Pri taki oceni se upoštevata nadaljnji obstoj okoliščin, ki so upravičevale sprejetje te uredbe, in položaj jeklarske industrije Unije. Na podlagi navedene ocene lahko Komisija predloži zakonodajni predlog za spremembo ali razveljavitev te uredbe.
	2.	Komisija do 31. decembra 2028 in potem vsaka tri leta pregleda oceni učinkovitost te uredbe. Pri taki oceni se upoštevata nadaljnji obstoj okoliščin, ki so upravičevale sprejetje te uredbe, in položaj jeklarske industrije Unije, vključno z ravnmi cen in uporabo zmogljivosti ter posledicami nižje v vrednostnih verigah in učinkom na industrijo Unije z uporabo jekla kot proizvodnega dejavnika ter potjo razogličenja jeklarskega sektorja v Uniji. Komisija za namene te ocene opravi obsežne posvete z ustreznimi deležniki v celotni vrednostni verigi jekla. Na podlagi navedene ocene lahko Komisija predloži zakonodajni predlog za spremembo te uredbe.




Predlog spremembe		50
Predlog uredbe
Člen 9 – odstavek 2 a (novo)
	

	Besedilo, ki ga predlaga Komisija
	Predlog spremembe

	
	2a.	Komisija Evropskemu parlamentu in Svetu predloži letno poročilo o izvajanju te uredbe. To poročilo se objavi.


Predlog spremembe		51
Predlog uredbe
Člen 10 – odstavek 1
	

	Besedilo, ki ga predlaga Komisija
	Predlog spremembe

	1.	Ta uredba začne veljati dvajseti dan po objavi v Uradnem listu Evropske unije.
	1.	Ta uredba začne veljati dan po objavi v Uradnem listu Evropske unije.



Predlog spremembe		52
Predlog uredbe
Člen 10 – odstavek 1 a (novo)
	

	Besedilo, ki ga predlaga Komisija
	Predlog spremembe

	
	Uporablja se od 1. julija 2026.



Predlog spremembe		53
Predlog uredbe
Člen 10 – odstavek 1 b (novo)
	

	Besedilo, ki ga predlaga Komisija
	Predlog spremembe

	
	Člen 3(2) se uporablja od 1. oktobra 2026.



Predlog spremembe		54
Predlog uredbe
Člen 10 – odstavek 1 c (novo)
	

	Besedilo, ki ga predlaga Komisija
	Predlog spremembe

	
	Člen 3(2b) se uporablja od ... [24 mesecev od datuma začetka veljavnosti te uredbe].



Predlog spremembe		55
Predlog uredbe
Priloga 1 – vrstica 21 a (novo)
	

	Besedilo, ki ga predlaga Komisija
	Predlog spremembe

	
	21a
	Cevi in votli profili iz litega železa
	CN 73030010 in 73030090


Predlog spremembe		56
Predlog uredbe
Priloga 1 – vrstica 28
	

	Besedilo, ki ga predlaga Komisija
	Predlog spremembe

	28
	Nelegirana žica
	7217 10 10, 7217 10 31, 7217 10 39, 7217 10 50, 7217 10 90, 7217 20 10, 7217 20 30, 7217 20 50, 7217 20 90, 7217 30 41, 7217 30 49, 7217 30 50, 7217 30 90, 7217 90 20, 7217 90 50, 7217 90 90
	28
	Nelegirana in druga legirana žica
	7217 10 10, 7217 10 31, 7217 10 39,
7217 10 50, 7217 10 90, 7217 20 10,
7217 20 30, 7217 20 50, 7217 20 90,
7217 30 41, 7217 30 49, 7217 30 50,
7217 30 90, 7217 90 20, 7217 90 50,
7217 90 90,
72 29 2000, 72 29 9020, 72 29 9050, 72
29 9090


Predlog spremembe		57
Predlog uredbe
Priloga 1 – vrstica 29 a (novo)

	

	Besedilo, ki ga predlaga Komisija
	Predlog spremembe

	
	29a
	Nerjavna žica
	72 23 0011, 72 23 0019, 72 23 0091, 72 23 0099



Predlog spremembe		58
Predlog uredbe
Priloga 1 – vrstica 30 a (novo)
	

	Besedilo, ki ga predlaga Komisija
	Predlog spremembe

	
	30a
	Nelegirane in druge legirane kovane palice
	7214 1000, 7228 1050, 7228 4010, 7228 4090



Predlog spremembe		59
Predlog uredbe
Priloga 2 – vrstica 21 a (novo)
	

	Besedilo, ki ga predlaga Komisija
	Predlog spremembe

	
	21a
	Cevi in votli profili iz litega železa
	CN 73 030010, 73 030090
	4700
	50%

